చిత్ర సోమన్

చిత్ర కులతుమ్మురియిల్ సోమన్ (జననం 1983 జూలై 10) కేరళ కొట్టాయంలోని మట్టక్కరలో జన్మించింది. ఈమె తండ్రి కొట్టాయంకి, తల్లి కంజిరపల్లికి చెందినవారు. ఈమె 400 మీటర్ల పరుగులో ప్రత్యేకత కలిగిన భారతీయ క్రీడాకారిణి. 2004 వేసవి ఒలింపిక్స్ లో సోమన్ తన సహచరులు సత్తి గీత, కె. ఎం. బీనామోల్, మరియు రజ్వీందర్ కౌర్ లతో కలిసి 4 x 400 మీటర్ల రిలే విభాగంలో ఏడవ స్థానంలో నిలిచింది. ఈ జట్టు, గీతకు బదులుగా మన్‌జీత్ కౌర్ పరుగెత్తి, హీట్స్‌లో 3: 26.89 నిమిషాల జాతీయ రికార్డును నెలకొల్పింది2006 కామన్వెల్త్ క్రీడలలో రజత పతకం సాధించిన భారత జట్టు తరఫున కూడా సోమన్ పోటీ పడింది. ఈమె 2007 జూన్ 23న గౌహతిలో జరిగిన ఆసియా గ్రాండ్ ప్రి సిరీస్‌లో 400 మీటర్ల రేసులో స్వర్ణ పతకాన్ని గెలుచుకుంది. 2007 జూలైలో అమ్మాన్‌లో జరిగిన ఆసియా అథ్లెటిక్స్ ఛాంపియన్షిప్స్ పోటీలలో భారత మహిళల 4×400 మీటర్ల రిలే జట్టుకు స్వర్ణ పతకాన్ని సాధించడంలో ఈమె నాయకత్వం వహించింది. ఫిబ్రవరి 2008లో దోహాలో జరిగిన 3వ ఆసియా ఇండోర్ ఛాంపియన్షిప్ ఇన్ అథ్లెటిక్స్లో భారత మహిళల 4×400 మీటర్ల రిలే జట్టుకు మరో విజయాన్ని అందించడం ద్వారా చిత్ర మళ్లీ తన సత్తా చాటింది.

400 మీటర్ల పరుగులో ఈమె వ్యక్తిగత ఉత్తమ సమయం 51.30 సెకన్లు, ఇది జూన్ 2004లో సాధించింది, 2011లో ఈమె పంజాబ్‌కు చెందిన వ్యక్తిని వివాహం చేసుకుంది.

మూలాలు

Category:1983 జననాలు
Category:జీవిస్తున్న ప్రజలు
Category:కేరళ క్రీడాకారిణులు
Category:భారతీయ క్రీడాకారిణులు
Category:భారతీయ ఒలింపిక్ క్రీడాకారులు 
వర్గం:అర్జున అవార్డు గ్రహీతలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
Category:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు